Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení  neskorších predpisov a ktorým sa menia a dopĺňajú niektoré zákony

Spôsob pripomienkového konania	skrátený (2 pracovné dni) 	
Počet vznesených pripomienok, z toho zásadných	179/36 	
Počet vyhodnotených pripomienok	 179	
		
Počet akceptovaných pripomienok, z toho zásadných	48/18 	
Počet čiastočne akceptovaných pripomienok, z toho zásadných	 1/0	
Počet neakceptovaných pripomienok, z toho zásadných	130/18 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov

Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1.	Úrad vlády Slovenskej republiky 				x	
2.	Ministerstvo spravodlivosti Slovenskej republiky 	2 (1o,1z)	 	 	 	
3.	Ministerstvo vnútra Slovenskej republiky 	6 (6o, 0z)	 	 	 	
4.	Ministerstvo kultúry Slovenskej republiky 		 	 x	 	
5.	Ministerstvo hospodárstva Slovenskej republiky 	1 (0o, 1z)	 	 	 	
6.	Ministerstvo dopravy, výstavby a regionálneho rozvoja Slovenskej republiky 	17 (3o, 14z)	 	 	 	
7.	Ministerstvo pôdohospodárstva a rozvoja vidieka Slovenskej republiky 	3 (0o, 3z)	 	 	 	
8.	Ministerstvo obrany Slovenskej republiky 	5 (4o, 1z)	 	 	 	
9.	Ministerstvo zahraničných vecí Slovenskej republiky 	8 (8o, 0z)	 	 		
10.	Ministerstvo práce, sociálnych vecí a rodiny Slovenskej republiky 	11 (7o, 4z)	 			
11.	Ministerstvo životného prostredia Slovenskej republiky  	4 (1o, 3z)	 			
12.	Ministerstvo školstva, vedy, výskumu a športu Slovenskej republiky 	1 (1o, 0z)	 			
13.	Ministerstvo zdravotníctva Slovenskej republiky 		4 (3o, 1z) 			
14.	Úrad na ochranu osobných údajov		 		x	
15.	Protimonopolný úrad Slovenskej republiky 		 	x		
16.	Štatistický úrad Slovenskej republiky 	4 (4o, 0z)	 			
17.	Úrad geodézie, kartografie a katastra Slovenskej republiky 		 		x	
18.	Úrad jadrového dozoru Slovenskej republiky 		 	x		
19.	Úrad pre normalizáciu, metrológiu a skúšobníctvo Slovenskej republiky 	 	 	 x	 	
20.	Úrad pre verejné obstarávanie 	2 (0o, 2z)				
21.	Úrad priemyselného vlastníctva Slovenskej republiky 				x	
22.	Správa štátnych hmotných rezerv Slovenskej republiky 				x	
23.	Národný bezpečnostný úrad 			x		
24.	Národná banka Slovenska 	2 (2o, 0z)				
25.	Najvyšší kontrolný úrad Slovenskej republiky 				x	
26.	Najvyšší súd Slovenskej republiky 				x	
27.	Generálna prokuratúra Slovenskej republiky 	94 (94o, 0z)				
28.	Konfederácia odborových zväzov Slovenskej republiky 				x	
29.	Asociácia zamestnávateľských zväzov a združení Slovenskej republiky 	6 (0o, 6z)				
30.	Republiková únia zamestnávateľov 				x	
31.	Združenie miest a obcí Slovenska 				x	
32.	Únia miest Slovenska 			x		
33.	Združenie podnikateľov Slovenska 				x	
34.	Slovenská obchodná a priemyselná komora 				x	
35.	Slovenská komora daňových poradcov 				x	
36.	Bratislavský samosprávny kraj 				x	
37.	Nitriansky samosprávny kraj 				x	
38.	Prešovský samosprávny kraj 				x	
39.	Trenčiansky samosprávny kraj 			x		
40.	Trnavský samosprávny kraj 		1 (1o, 0z)			
41.	Žilinský samosprávny kraj 	5 (5o, 0z)				
42.	Banskobystrický samosprávny kraj 				x	
43.	Košický samosprávny kraj 	1 (1o,0z)				
44.	Magistrát hlavného mesta SR 				x	
45.	Slovenská pošta, a.s. 			x		
46.	Tipos, a.s.	2 (2o, 0z)				

Vyhodnotenie vecných pripomienok je uvedené v tabuľkovej časti.

Vysvetlivky k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MH SR	K doložke vplyvov
V tabuľke vplyvov A.2. - Vplyvy, v bode 2 - Vplyvy na podnikateľské prostredie žiada odstrániť slovo „Žiadne“ a uviesť slovo „Negatívne“.	Z	A		
MO SR	K čl. II bodu 4 návrhu zákona 
Odporúča v navrhovanom § 4 ods. 2 písm. d) slovo „rozviazania“ nahradiť slovom „skončenia“ v súlade so znením zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov a Zákonníka práce v znení neskorších predpisov.  	O	A		
	K čl. II bodu 6 návrhu zákona 
V poznámke pod čiarou k odkazu 3d žiada citáciu „§ 46 zákona č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov.“ nahradiť citáciou „§ 82 ods. 4 zákona č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov.“  	Z	A		
	K čl. I bodu 47 návrhu zákona 
Odporúča v navrhovanom písmene r) a s) slovo „údaja“ uviesť v správnom gramatickom tvare.	O	N	Podľa pravidiel slovenského pravopisu je gramatický tvar slova „údaj“ správny.	
	K čl. I bodu 4 návrhu zákona
Odporúča v navrhovanom znení § 17 ods. 3 doplniť označenie odseku.	O	A		
	K návrhu zákona všeobecne 
Odporúča vzhľadom na rozsah navrhovaných zmien a doplnení a množstvo predchádzajúcich novelizácií dopracovať návrh zákona o splnomocnenie pre predsedu Národnej rady Slovenskej republiky, aby v Zbierke zákonov Slovenskej republiky vyhlásil úplné znenie zákona o správnych poplatkoch.	O	N	Sústavné zmeny vecne príslušných právnych predpisov priebežne ovplyvňujú spoplatňované úkony a konania uvedené v zákone.	
MS SR	K čl. II bod 12
Odporúča nasledovné znenie uvádzacej vety bodu 12: „12. Za § 18d sa vkladá § 18e, ktorý vrátane nadpisu znie:“. – zosúladenie s bodom 29 Prílohy č. 5 k Legislatívnym pravidlám vlády Slovenskej republiky.	O	A		
	K čl. II bod 12 – prechodné ustanovenie
Zásadne trvá na novom znení prechodného ustanovenia k úpravám účinným od 1. októbra 2012, ktoré zohľadní navrhovanú právnu úpravu nielen v časti súdnych poplatkov vyberaných za konanie, ale aj v časti poplatkov vyberaných z poplatkových úkonov navrhnutých do účinnosti zákona (t. j. do 30. septembra 2012), a to v nasledovnom znení:
„§ 18e
Prechodné ustanovenie k úpravám účinným od 1. októbra 2012 z úkonov navrhnutých alebo za konania začaté do 30. septembra 2012 sa vyberajú poplatky podľa predpisov účinných do 30. septembra 2012, i keď sa stanú splatnými po 30. septembri 2012.“.	Z	A		
MŽP SR	V bode 28 žiada v sadzobníku správnych poplatkov časť V. Stavebná  správa v položke 60 za písmeno g)  vložiť nové písmeno h),  ktoré znie: 
„ h) ostatné inžinierske stavby s doplnkovou funkciou pre rodinné domy, bytové domy  a stavby na individuálnu rekreáciu (napr. studne, malé ČOV)  ............................................................50  eur. 
Doterajšie písmená h) až j) sa označia ako písmená  i) až k).	Z	A		
	Žiada v sadzobníku správnych poplatkov časť V. Stavebná správa v položke 62a za písmeno g) vložiť písmeno h), ktoré znie:
„ h) ostatné inžinierske stavby s doplnkovou funkciou pre rodinné domy bytové domy a stavby na individuálnu rekreáciu ( napr. studne, malé ČOV) ......................................................         20  eur
Doterajšie písmená h) až j) sa označia ako písmená i) až k).	Z	A		
	K čl. I:
Za bod 52 požaduje vložiť nový bod 53, ktorý znie:
„53. V prílohe časti X. ŽIVOTNÉ PROSTREDIE sa za položku 161c vkladá položka 161d, ktorá znie:
 „Položka 161d
 Udelenie licencie na spracovanie, balenie alebo opätovné balenie             kaviáru určeného na vývoz, opätovný vývoz alebo obchod v rámci Európskej únie37i)..............................................................150 eur.“.
Poznámka pod čiarou k odkazu 37i znie:
„37i) § 8a zákona č. 15/2005 Z. z.“.“.	Z	A		
	K čl. I bodom 49 a 50:
Navrhuje slová "95 eur" nahradiť slovami "100 eur".	O	A		
MPaRV SR	Za bod 6 žiada vložiť nový bod 7, ktorý znie:
„7. Položka č. 1 
Návrh na obnovu konania alebo podnet na preskúmanie rozhodnutia mimo odvolacieho konania na orgáne štátnej správy ak tento podáva  
1. fyzická osoba – 100 eur
2. právnická osoba alebo fyzická osoba oprávnená na podnikanie – 300 eur.
Doterajšie body 7 až 136 sa označujú ako body 8 až 137.“.	Z	N	Ide o všeobecnú položku týkajúcu sa všetkých rezortov a iné zainteresované rezorty úpravu sadzieb poplatkov podľa tejto položky nenavrhovali. Chýba aj vyčíslenie finančných dôsledkov.	
	V novooznačenom bode 10 žiada uviesť toto znenie:
„10. V sadzobníku správnych poplatkov časti I. Všeobecná správa položke 5 písm. a) sa slová „82,50 eura“ nahrádzajú slovami „150 eur“, položke 5 písm. b) sa slová „6,50 eura“ nahrádzajú slovami „15 eur“ a položke 5 písm. g) sa slová „33 eur“ nahrádzajú slovami „66 eur“.“.	Z	N	Ide o všeobecnú položku, ktorá zahŕňa vydávanie osvedčení podľa viacerých právnych predpisov a zainteresované rezorty návrhy na úpravu sadzieb poplatku neuplatnili. Chýba aj vyčíslenie finančných dôsledkov.	
	V novooznačenom bode 13 v položke 10 poznámke 1 a v položke 42 žiada slová „lesných hospodárskych plánov“ nahradiť slovami „programov starostlivosti o lesy“. 	Z	A	Text upravený.	
MZV SR	K bodu 1  
V § 7 ods. 1 druhej vete za slovo „kartou“ sa vkladajú
slová „s výnimkou Ministerstva zahraničných vecí Slovenskej
republiky vrátane zastupiteľských úradov v zahraničí,“.	O	N	Nové formy platenia správnych poplatkov po zrušení kolkových známok a ich centrálna evidencia bude zahŕňať všetky správne orgány vrátane MZV SR.	
	K § 7 ods. 5
Navrhuje pre potreby aplikačnej praxe kurz uvádzať v zmysle zákona č. 431/2002 Z. z.  o účtovníctve v znení neskorších predpisov „referenčný výmenný kurz určený a vyhlásený Európskou centrálnou bankou alebo Národnou bankou Slovenska v deň predchádzajúci prvému kalendárnemu dňu v mesiaci, v ktorom sa poplatok vyberá alebo oznamuje jeho suma.“. 	O	A		
	K bodu bod 112  -  na konci vety žiada  doplniť text: „a v písm. b) a c) sa slová 165,50 eur nahrádzajú slovami 170 eur“;	O	A		
	K bodu 124  - v  písm. b) žiadame zmeniť slová „20 eur na 10 €“        	O	A		
	K bodu 126  - poznámka sa označuje číslom 1. a dopĺňa sa poznámka č. 2 v tomto znení:
„2. Poplatok za úkony v konaní o dedičstve podľa tejto položky sa vyberá z hodnoty dedičstva nezníženej o honorár právneho zástupcu pred poukázaním dedičstva do Slovenskej  republiky.“                                 	O	A		
	K bodu 128 -  žiada zmeniť číslo položky z 259 na 259a  a upraviť text nasledovne:
„Položka 259a
a) Žiadosť o výmenu alebo obnovenie vydania vodičského preukazu       .................................................................... 15  eur
b) Žiadosť o vydanie vodičského preukazu ako náhrady za stratený alebo poškodený preukaz ...............................................  20  eur
c) Žiadosť o vydanie vodičského preukazu ako náhrady za odcudzený preukaz ....................................................... 15 eur“.“	O	A		
	K bodu 130 - písm. e)  žiada zmeniť slová „40 eur“ na „140 eur“.	O	A		
	K dôvodovej správe – všeobecná časť:
Predkladateľovi odporúča odstrániť zjavný rozpor, keď v doložke zlučiteľnosti konštatuje, že problematika je upravená nariadením o vyživovacej povinnosti a súčasne v dôvodovej správe uvádza „Vyberanie poplatkov za úkony a konania správnych orgánov nie je upravený v práve Európskej únie.“
K doložke zlučiteľnosti:
V prípade ponechania zmienky o úprave v práve EÚ v zmysle vyššie uvedenej pripomienky v bode 3. a) je potrebné doplniť aj úpravu v primárnom práve. Každý akt sekundárneho práva má svoj  základ v práve primárnom. Nie inak je tomu aj v prípade nariadenia 4/2009 o vyživovacej povinnosti. Vzhľadom na to je potrebné tento právny základ identifikovať a uviesť. V tejto súvislosti ide najmä o čl. 81 Zmluvy o fungovaní EÚ, ktorý predstavuje substantívny základ pre justičnú spoluprácu v civilných veciach (teda i pre nariadenie 4/2009).	O	A		
MDVaRR SR	V čl. I za bod 13 žiada doplniť bod 14, ktorý znie:
„V prílohe Sadzobník správnych poplatkov v časti I. Všeobecná správa v položke 11 Oslobodenie sa dopĺňa nový odsek, ktorý znie: „Od   poplatku   podľa   tejto   položky   je    oslobodená    aj   Národná diaľničná spoločnosť, a.s. a Slovenská správa ciest,   ak   ide    o    úkony    spojené    s majetkovou prípravou stavieb alebo s    usporiadaním    vlastníckych    práv    k pozemných komunikáciám v ich vlastníctve alebo správe .“.	Z	N	Navrhované oslobodenie znamená výpadok príjmov ŠR, ktorého kompenzáciu rezort nepredložil.	
	V čl. I bod 28 žiada v položke 59 doterajší text poznámky označiť ako bod 1 a doplniť poznámku o nový bod 2, ktorý znie: „2. Ak územné rozhodnutie zahŕňa stavbu viacerých samostatných objektov, vyberie sa súhrnný poplatok za všetky samostatné objekty uvedené v územnom rozhodnutí okrem prípojok.“.	Z	A		
	V čl. I bod 28 v položke 59 žiadame v Poznámke doplniť nový bod 3, ktorý znie: „Ak stavebníkom je Národná diaľničná spoločnosť, a.s. a ak územné rozhodnutie zahŕňa stavbu viacerých samostatných objektov, vyberie sa poplatok len za prvý objekt stavby.“	Z	N	Navrhované zníženie, by predstavovalo výpadok príjmov ŠR,  na ktorého kompenzáciu rezort nepredložil alternatívne riešenie.	
	V čl. I bod 28 v položke 60 žiada alternatívne doplniť nový odsek buď v Oslobodení alebo v Poznámkach, ktorý znie:
„V prílohe Sadzobník správnych poplatkov v časti I. Všeobecná správa v položke 60 Oslobodenie sa dopĺňa nový odsek 3, ktorý znie: „Od poplatku za vydanie stavebného povolenia podľa písmena g) tejto položky je oslobodená Národná diaľničná spoločnosť, a.s..“ alebo „V prílohe Sadzobník správnych poplatkov v časti I. Všeobecná správa v položke 60 Poznámky sa dopĺňa nový odsek 6, ktorý znie: „Ak stavebníkom je Národná diaľničná spoločnosť, a.s. poplatok za vydanie stavebného povolenia  podľa písmena g) tejto položky sa vyberie len za  dĺžku 100 m, bez ohľadu na celkovú dĺžku líniovej stavby.“.	Z	N	Oslobodenie alebo zníženie, by znamenalo výpadok príjmov ŠR. Rezort nevyčíslil tento výpadok a ani nenavrhol jeho pokrytie.	
	V čl. I bod 28 v položke 62 písm. a) bod 3  žiada zvýšiť správny poplatok z 50 eur na 200 eur.	Z	A		
	V čl. I bod 28 v položke 62a žiada doplniť nový odsek buď v Oslobodení alebo v Poznámkach, ktorý znie: „V prílohe Sadzobník správnych poplatkov v časti I. Všeobecná správa v položke 62a Oslobodenie sa dopĺňa nový odsek 3, ktorý znie: „Od poplatku za vydanie kolaudačného rozhodnutia podľa písm. g) tejto položky je oslobodená Národná diaľničná spoločnosť, a.s..“ alebo „V prílohe Sadzobník správnych poplatkov v časti I. Všeobecná správa v položke 62a Poznámky sa dopĺňa nový odsek 5, ktorý znie: „Ak stavebníkom je Národná diaľničná spoločnosť, a.s. poplatok za vydanie kolaudačného rozhodnutia podľa písm. g) tejto položky sa vyberie len za  dĺžku 100 m, bez ohľadu na celkovú dĺžku líniovej stavby.“.	Z	N	Navrhované oslobodenie alebo zníženie, by predstavovalo výpadok príjmov ŠR,  na ktorého kompenzáciu rezort nepredložil alternatívne riešenie a nevyčíslil jeho výšku.	
	V čl. I bod 28 v položke 62a žiada doplniť nový odsek 6 v Poznámkach, ktorý znie: „Poplatok sa vyberie aj za návrh na vydanie predčasného užívania stavby.“.	Z	N	Znenie navrhovanej poznámky je nejasné a nezrozumiteľné so zreteľom na samotné spoplatňované konanie.	
	V čl. I bod 28 v položke 60 písmená i) a j) upozorňuje, že ide o duplicitné položky vzhľadom na to, že je pri nich rovnaká sadzba. z tohto dôvodu navrhujeme, aby sa tieto dve položky buď zlúčili do jedného bodu alebo aby sa v písmene j) zvýšila sadzba správneho poplatku.	O	A		
	V čl. I bod 28 položka 62 písm. c) žiada slovo „konania“ nahradiť slovom „rozhodnutia“.	O	A		
	K čl. I bod 28 žiada časť V. Stavebná správa upraviť.	Z	A		
	V čl. I bod 29 v položke 65 žiada doplniť oslobodenie o nový bod 3, ktorý znie: „3. Od poplatku podľa písmen a) a b) tejto položky je oslobodený zápis držiteľa motorového vozidla kategórie L1e pri výmene technického osvedčenia vozidla za osvedčenie o evidencii časť II.“	Z	A		
	V čl. I bod 29 v položke 65 žiada v písmenách a) až d) vypustiť slová „aj s vykonaním úprav v dokladoch vrátane vydania týchto dokladov“.	Z	N	Akceptovali sa pripomienky vecne príslušného MV SR (Prezídia PZ SR).	
	V sadzobníku správnych poplatkov v položke 68 žiada doterajší text splnomocnenia označiť ako bod 1 a doplniť splnomocnenie o nový bod 2, ktorý znie: „Správny orgán vyberie trojnásobok správneho poplatku podľa písmen c), e) až h), ak poplatník (účastník konania) pri doručení žiadosti žiada rozhodnúť urýchlene do 10 pracovných dní. Ak sa konanie prerušilo, lehota prestáva plynúť dňom vydania rozhodnutia o prerušení konania. Príplatok za urýchlené rozhodnutie je splatný v deň podania žiadosti. Ak sa konanie zastavilo alebo žiadosť bola zamietnutá, poplatok sa nevracia. Ak správny orgán v skrátenom termíne o žiadosti nerozhodne, vráti rozdiel medzi poplatkom zaplateným podľa splnomocnenia za urýchlené rozhodnutie a poplatkom určeným podľa príslušného písmena tejto položky.“.	Z	A		
	V sadzobníku správnych poplatkov v položke 68a žiada doterajší text oslobodenia označiť ako bod 1 doplniť oslobodenie o nový bod 2, ktorý znie: „Od poplatku podľa písmena a) tejto položky je oslobodené vydanie osvedčenia o evidencii časti I a osvedčenie o evidencii časti II pre vozidlá kategórie L1e pri výmene technického osvedčenia vozidla za osvedčenie o evidencii časť II.“.	Z	N	Akceptovala sa pripomienka MV SR (Prezídia PZ SR).	
	V čl. I bod 39 položka 79 jednotlivé písmena žiada terminologicky upraviť v súlade so zákonom č. 56/2012 Z. z. o cestnej doprave.	Z	A		
	V čl. I bod 39 položka 79 žiada splnomocnenie doplniť o nový bod 5, ktorý znie: „5. Od poplatku podľa písmena d) je oslobodený dopravca, ktorý žiada o schválenie alebo zmenu cestovného poriadku na autobusovej linke, ktorá je súčasťou záväzku dopravcu, ktorý  pre neho vyplýva zo zmluvy o službách uzatvorenej s objednávateľom dopravných služieb.“ 	Z	A		
	V čl. I bod 40 položka 81 odporúča upraviť poznámku pod čiarou k odkazu 25a.	O	A		
MV SR	V sadzobníku správnych poplatkov časti VI. Doprava navrhuje položku 63 v znení:
„Položka 63
Vydanie vodičského preukazu alebo medzinárodného vodičského preukazu .............................................................................. 10 eur  
Splnomocnenie 
Pri vydávaní vodičského preukazu vyberie správny orgán poplatok do výšky štvornásobku príslušnej sadzby, ak vydáva vodičský preukaz urýchlene do dvoch pracovných dní na výslovnú žiadosť poplatníka.“.     	O	A		
	V novonavrhovanej položke 65 navrhuje v písmenách a), c) a d) sumu 33 eur nahradiť sumou 30 eur.	O	N	Zámerom je pri vozidlách uvedených v týchto písmenách ponechať sadzby podľa súčasnej úrovne, t. j. 33 eur.	
	V novonavrhovanej položke 65 navrhuje v písmene b) sumu 167 eur nahradiť sumou 170, sumu 217 eur sumou 220 eur a sumu 267 eur sumou 270 eur.	O	N	Nie je vecne odôvodnené upravovať uvedené sadzby poplatku.	
	V sadzobníku správnych poplatkov časti VI. Doprava navrhuje položku 66 v znení:
„Položka 66
Podanie žiadosti o vydanie štatistických údajov z evidencie vozidiel alebo z evidencie dopravných nehôd v písomnej alebo elektronickej podobe, ktoré neobsahujú osobné údaje držiteľa vozidla alebo účastníka dopravnej nehody ......................20 eur.“.	O	A		
	V sadzobníku správnych poplatkov časti VI. Doprava navrhuje položku 68a) v znení:
a) Vydanie osvedčenia o evidencii časti I alebo časti II alebo technického osvedčenia vozidla, vrátane vykonania zmien v týchto dokladoch a doručenia osvedčenia o evidencii časť I na určenú adresu.................................................................................... 10 eur,
b) Podanie žiadosti výrobcu alebo zástupcu výrobcu o vydanie súhlasu na vydanie duplikátu osvedčenia o evidencii časti II alebo technického osvedčenia vozidla, a to za každý duplikát osvedčenia o evidencii časti II alebo technického osvedčenia vozidla, o ktorý žiada........................................................................................ 6 eur,
c) Vydanie osvedčenia o evidencii časti I urýchlene do dvoch pracovných  dní na výslovnú žiadosť poplatníka, vrátane doručenia osvedčenia o evidencii časť I na určenú adresu.................................................................................. 30 eur.“.	O	CA	V písmene a) spoplatňovaného úkonu sa upravuje sadzba poplatku.	
	V sadzobníku správnych poplatkov časti VI Doprava navrhuje položku 76 v znení:
„Položka 76
a) Pridelenie evidenčného čísla a vydanie tabuľky s evidenčným číslom vyrobenej zo zliatin ľahkých kovov pri zápise vozidla do evidencie alebo pridelenie evidenčného čísla a vydanie takejto tabuľky s evidenčným číslom za stratenú, zničenú, poškodenú, odcudzenú alebo neupotrebiteľnú tabuľku, za každú tabuľku ............................................................................................... 20 eur,
b) Pridelenie osobitného evidenčného čísla a vydanie tabuľky s osobitným evidenčným číslom, za každú tabuľku................ 20 eur,
c) Pridelenie zvláštneho evidenčného čísla a vydanie tabuľky so zvláštnym evidenčným číslom, za každú tabuľku................. 30 eur, 
d) Pridelenie evidenčného čísla a vydanie tabuľky s evidenčným číslom vyrobenej zo zliatin ľahkých kovov vytvoreným na základe požiadavky držiteľa vozidla pri zápise vozidla do evidencie alebo pridelenie evidenčného čísla a vydanie takejto tabuľky za stratenú, zničenú, poškodenú, odcudzenú alebo neupotrebiteľnú, za každú tabuľku ............................................................................... 170 eur, 
e) Pridelenie evidenčného čísla a vydanie tabuľky s evidenčným číslom vyrobenej zo zmesi polykarbonátu a polyesteru vyžarujúcej svetlo pri zapnutom osvetlení vozidla pri zápise vozidla do evidencie alebo pridelenie evidenčného čísla a vydanie takejto tabuľky s evidenčným číslom za stratenú, zničenú, poškodenú, odcudzenú alebo neupotrebiteľnú tabuľku alebo vydanie duplikátu takejto tabuľky s pôvodne prideleným evidenčným číslom alebo s evidenčným číslom vytvoreným na základe požiadavky držiteľa vozidla ................................................................................ 180 eur, 
f) Vydanie duplikátu tabuľky s pôvodne prideleným evidenčným číslom alebo s evidenčným číslom vytvoreným na základe požiadavky držiteľa vozidla vyrobenej zo zliatin ľahkých  kovov..................................................................................... 70 eur,
g) Vydanie tabuľky s evidenčným číslom vyrobenej zo zliatin ľahkých kovov určenej na nosič bicykla .............................. 20 eur.

Poznámka
Poplatky podľa tejto položky zahŕňajú aj vydanie príslušných dokladov, vrátane doručenia osvedčenia o evidencii časť I na určenú adresu.“. 	O	N	Neuvažuje sa v súčasnosti so zmenou sadzieb poplatkov uvedených  v tejto položke. 	
MPSVaR SR	K čl. I bod 22
Zásadne žiada ustanoviť oslobodenie od poplatku podľa položky 34a pre fyzické osoby alebo právnické osoby, ktoré neposkytujú sociálnu službu s cieľom dosiahnuť zisk. 	Z	A		
	K čl. I bod 29
Zásadne žiada v položke 65 v časti „Oslobodenie“ v bode 2  za  slovo „držiteľovi“ vložiť slová „alebo vlastníkovi“.  	Z	A		
	K čl. I. bod 84
Zásadne žiada v čl. I bode 84 v sadzobníku správnych poplatkov časti XIII. Bezpečnosť práce a technické zariadenia  položka 202 vypustiť písmeno g) (vykonanie opakovanej skúšky autorizovaného bezpečnostného technika).	Z	A		
	K čl. II bod 2
V čl. II bode 2 v § 4 ods. 1 písm. c) zásadne žiada za slová ,,sociálneho poistenia a zabezpečenia“ vložiť slová ,,starobného dôchodkového sporenia,“ a za slová „peňažných príspevkov na kompenzáciu“ vložiť slová „preukazu fyzickej osoby s ťažkým zdravotným postihnutím, preukazu fyzickej osoby s ťažkým zdravotným postihnutím so sprievodcom, parkovacieho preukazu pre fyzickú osobu so zdravotným postihnutím“.  	Z	A		
	K čl. I bod 28
V položke 59 v časti „Oslobodenie“ slová „zariadenia sociálnych služieb a právnické osoby a fyzické osoby, ktoré vykonávajú sociálnu prevenciu alebo poskytujú sociálne poradenstvo alebo sociálne služby za podmienok ustanovených osobitným zákonom11) a nevykonávajú sociálnu prevenciu na účely dosiahnutia zisku“ odporúča nahradiť slovami „ poskytovatelia sociálnych služieb, ktorí neposkytujú  sociálne služby s cieľom dosiahnuť zisk za podmienok ustanovených osobitným zákonom11)“.	O	A		
	K čl. I bod 28
V položkách 60,  60a a 62a  v časti Oslobodenie v bode 1 odporúča slová „občania s ťažkým zdravotným postihnutím, držitelia preukazu ZŤP alebo ZŤP-S a preukazu občana s ťažkým zdravotným postihnutím“ nahradiť slovami „držitelia preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom“. 	O	A		
	K čl. I bod 29
V položke 65 v časti „Poznámka“ v bode 1 odporúča slová „osoba s ťažkým zdravotným postihnutím, držiteľ preukazu ZŤP alebo ZŤP-S a preukazu občana s ťažkým zdravotným postihnutím“ nahradiť slovami „držiteľ preukazu fyzickej osoby  s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom“. 	O	A		
	K čl. I bod 43
V položke 150a v časti Poznámka odporúča slová „držiteľom preukazu občana s ťažkým zdravotným postihnutím“ nahradiť slovami „držiteľom preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom“.  	O	A		
	K doložke vybraných vplyvov
V doložke vybraných vplyvov v časti A.2. Vplyvy odporúča označiť negatívny sociálny vplyv. V súvislosti s tým odporúča doplniť aj analýzu sociálnych vplyvov časť 4.1, prípadne, ak je to možné, aj časť kvantifikácia.	O	A		
	K doložke vybraných vplyvov
V doložke vybraných vplyvov v časti A.2. Vplyvy odporúča označiť negatívny vplyv na podnikateľské prostredie. 	O	A		
	Nad rámec návrhu 
V čl. I. odporúča do Sadzobníka správnych poplatkov, I. časť Všeobecná správa , Položka 5 doplniť:
 „Konanie o akreditácií na vzdelávacie programy v oblasti sociálnych služieb podľa osobitného predpisu ( § 79  ods. 1 písm. h) prvý bod, § 85 až  87, a § 90 zákona č. 448/2008
Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov) -
100 eur“.	O	N	Nejasná pripomienka.	
MŠVVaŠ  SR	V bode 7. časť I. Položka 2 odporúča vypustiť písmeno m), pretože jeho zavedenie súvisí s ďalšími dvoma položkami (písmená f) a i)), ktorých navrhovaná novelizácia nebola akceptovaná.	O	A		
MZ SR	§ 17 ods. 2 zákona č. 145/1995 Z. z. o správnych poplatkoch znie: „Správny orgán je povinný poplatky, ktoré sú príjmom štátneho rozpočtu, odviesť do konca nasledujúceho mesiaca na účet miestne príslušného daňového úradu“  žiada  zmeniť na: „Správny orgán je povinný poplatky, ktoré sú príjmom štátneho rozpočtu sústreďovať na svojom osobitnom príjmovom účte pre správne poplatky zriadenom v Štátnej pokladnici a ku koncu roka ho zúčtovať so štátnym rozpočtom.“ 	Z	N	Pripomienka doručená po termíne. O zmene odvodu správnych poplatkov sa zatiaľ neuvažuje.	
	V časti  Doložka vplyvov  nesúhlasí s uvedením, že predložený materiál  nebude mať žiadne vplyvy na podnikateľské prostredie a žiadne sociálne vplyvy, nakoľko ide o značné navýšenie sadzieb poplatkov u jednotlivých položiek poplatkov  oproti súčasne platnej  výške sadzieb. Žiadam doplniť kvalifikovaný odhad dopadov na podnikateľské prostredie a sociálne vplyvy, konkrétne vplyv na hospodárenie obyvateľstva. 	O	A		
	K bodom  3, 4 a 5  doporučuje usporiadať obsahové znenie uvedených bodov v zmysle matematickej postupnosti.	O	A		
	V sadzobníku správnych poplatkov časti VIII. Finančná správa a obchodná činnosť položka 150 :
- znížiť sadzbu:  
ag)   Vydanie osvedčenia Ministerstva zdravotníctva Slovenskej republiky o akreditácii študijného programu sústavného vzdelávania36bd)...................................................................... 70 eur
ah)  Vydanie osvedčenia Ministerstva zdravotníctva Slovenskej republiky o akreditácii kurzu prvej pomoci 36bd).................. 100 eur
ai)  Vydanie osvedčenia Ministerstva zdravotníctva Slovenskej republiky o akreditácii kurzu inštruktora prvej pomoci36bd).100 eur
- doplniť :
aj) zmena osvedčenia Ministerstva zdravotníctva Slovenskej republiky o akreditácii kurzu prvej pomoci 36bd)..................50 eur
ak) zmena osvedčenia Ministerstva zdravotníctva Slovenskej republiky o akreditácii kurzu inštruktora prvej pomoci36bd)............................................................................50 eur
	O	A		
NBS	V čl. I druhom bode je potrebné za slovo „banke“ doplniť slová „alebo pobočke zahraničnej banky“.	O	A		
	V doložke vybraných vplyvov je odseku A2 v tabuľke vplyvov je označený v riadku sociálnych vplyvov žiadny vplyv predkladaného návrhu. Je to v rozpore s textom predkladacej správy v znení: „Z predloženého návrhu je možno na jednej strane predpokladať pozitívny vplyv na príjmy rozpočtu verejnej správy z dôvodu navrhovaného zvýšenia úrovne viacerých sadzieb správnych a súdnych poplatkov a doplnenia sadzobníka o ďalšie, nové spoplatňované úkony a konania. Z toho istého dôvodu, je potrebné na druhej strane rátať so zvýšenými finančnými nárokmi, ktoré sa premietnu na obyvateľstvo a podnikateľskú sféru“. Navrhuje upraviť znenie doložky vybraných vplyvov tak, aby odrážala predpokladané zvýšené nároky na hospodárenie obyvateľstva a celkové negatívne sociálne vplyvy.  	O	A		
ŠÚ SR	Čl. I
K bodom 3, 4 a 5 – odporúča upraviť ich poradie.	O	A	Upravené v texte zákona.	
	K bodu 6 – odporúča vypustiť.	O	N	Vecný register, resp. jeho doplnenie je súčasťou zákona.	
	Čl. IV
K bodu 10 – odporúča vypustiť a danú problematiku odporúča riešiť v čl. V navrhovaného zákona (doplniť aj čl. IV, ktorý nadobúda účinnosť 1. januára 2014).	O	N	Ide o novelizáciu už platného znenia zákona (ešte nie účinného).	
	Čl. V
Záver znenia odporúča upraviť nasledovne „....čl. I prvého bodu a tretieho bodu ( po vykonaných odporúčaných úpravách v zmysle našej pripomienky k čl. I bodom 3,4 a 5 namiesto tretieho bodu (§19h) to bude pravdepodobne piaty bod) , čl. II deviateho bodu a čl. IV, ktoré nadobúdajú účinnosť 1. januára 2014.“.	O	N	Ide o riešenie spojené s odsunutím účinnosti niektorých ustanovení zákona.	
GP SR	Legislatívnotechnické úpravy návrhu zákona.	O	N	Predložené úpravy nie sú v súlade s Legislatívnymi pravidlami vlády SR.	
AZZZ SR	V položke 65 písm. b) žiada o vyňatie vozidiel kategórie N1, ktoré sú nad 80 kW, nakoľko ide o malé úžitkové vozidlá, ktoré slúžia pre malých živnostníkov a podnikateľov a navrhuje poplatok 33 eur.	Z	N	Podnikatelia uhradený poplatok môžu uplatniť ako výdavok pri dani z príjmov.	
	V položke 79 písmenách f) až i) žiada ponechať doterajší správny poplatok, nakoľko sú dopravné spoločnosti už dnes zaťažené inými veľkými daňovými povinnosťami.	Z	N	Sadzby poplatkov v uvedených písmenách sa len mierne upravujú, čo nemôže neprimerane zaťažiť podnikateľské subjekty.	
	V položke 80 navrhuje zaviesť vydávanie povolenia na nadmernú a nadrozmernú prepravu na obdobie roka. 	Z	N	Doba, na ktorú príslušný orgán vydáva povolenie nie je predmetom úpravy tohto zákona. 	
	K položke 152
Navrhuje odložiť účinnosť zákona od 01.01.2013.	Z	N	Podľa stanoviska MZ SR výška navrhovaných sadzieb poplatkov nevyžaduje nové nastavenie softwarových a rozpočtových systémov.	
	K položke 152, 2. Typ II, body 2.1., 2.3. a 2.5. 
Žiada o zníženie  výšky navrhovaného správneho poplatku za Vydanie rozhodnutia o  zmene typu II registrácie humánneho lieku zo „4 000 eur“ na „2000 eur“.	Z	N	Navrhovaná výška správnych poplatkov je doložená ekonomickou analýzou a je na porovnateľnej úrovni v okolitých krajinách.	
	K položke 152, písmeno a), bod. 1.4, 2.4. a 3.4
Žiada o zníženie  výšky navrhovaného správneho poplatku za Vydanie rozhodnutia o registrácii generického humánneho lieku (bod 1.4.) z „8000 eur“ na „6000 eur“. Za Vydanie rozhodnutia o registrácii generického humánneho lieku decentralizovaným postupom alebo postupom vzájomného uznania, ak Slovenská republika nie je referenčný členský štát z „5000 eur“ na „3000 eur“. Za Vydanie rozhodnutia o registrácii generického humánneho lieku decentralizovaným postupom alebo postupom vzájomného uznania, ak Slovenská republika je referenčný členský štát z „9000 eur“ na „6500 eur“. 	Z	N	Navrhovaná výška správnych poplatkov je doložená ekonomickou analýzou a je na porovnateľnej úrovni v okolitých krajinách.	
ÚVO 	Za bod 9 sa vkladá nový bod 10, ktorý znie:
„10. V sadzobníku správnych poplatkov časti I. Všeobecná správa položke 5 sa za písmeno g) vkladá nové písmeno h), ktoré znie: „h) Vykonanie zmeny údajov  v zozname odborne spôsobilých osôb podľa osobitného predpisu10a)  ...................... 16,50 eur“.“.

Doterajšie písmená h) až n) sa označujú ako písmená i) až o).
	Z	N	Pripomienka súvisí s požadovanou novelou zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorá sa pre vecné a legislatívnotechnické nedostatky nezaraďuje do predloženého návrhu zákona.
	
	Súčasne je potrebné vykonať nasledujúce zmeny v zákone č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov	Z	N	Pre vecné a legislatívnotechnické nedostatky sa navrhovaná novela zákona nezaraďuje do predmetného návrhu novely zákona č. 145/1995 Z. z. ako nový článok.
	
VÚC KE	Navrhuje do Čl. I vložiť ďalší novelizačný bod, ktorým by sa zmenil § 17 ods. 2 zákona č. 145/1995 Z. z. o správnych poplatkoch v znení neskorších predpisov, a to nasledovne:
„(2) Správny orgán je povinný poplatky, ktoré sú príjmom štátneho rozpočtu, odviesť do konca nasledujúceho mesiaca na účet miestne príslušného daňového úradu. Poplatky, ktoré vyberie Obvodný úrad dopravy za úkony súvisiace s cestami II. a III. triedy v zmysle osobitného predpisu 8aaa), odvedie na účet miestne príslušného samosprávneho kraja, ktorý je vlastníkom ciest II. a III. triedy. Zastupiteľské úrady Slovenskej republiky vybrané sumy poplatkov v sume prepočítanej podľa § 7 ods. 7 zúčtujú prostredníctvom preddavkového účtu Ministerstvu zahraničných vecí Slovenskej republiky, ktoré do konca nasledujúceho mesiaca odvedie celkovú sumu vybraných poplatkov na účet miestne príslušného daňového úradu.“
Poznámka pod čiarou bude znieť:
„8aaa) Zákon č. 135/1961 Zb. o pozemných komunikáciách (cestný zákon) v znení neskorších predpisov.“	O	N	Platí zásada, že poplatok je príjmom toho orgánu, ktorý úkon alebo konanie vykoná.	
VÚC TT	K bodu 42. písm. e) 
Navrhuje upraviť sadzby nasledovne:
e)  Zmena povolenia na zaobchádzanie alebo manipuláciu s humánnymi alebo veterinárnymi liečivami pre
        1. fyzické   osoby ............................................................50 eur
        2.   právnické   osoby ......................................................50 eur
	O	N	Navrhovaná zmena sadzby z 20 eur, resp.30 eur na 50 eur nie je odôvodnená.
Pripomienka po termíne.	
VÚC ZA	Zmeniť znenie § 1, ktorý bude znieť: Tento zákon upravuje správne poplatky (ďalej len „poplatky“), ktoré vyberajú orgány štátnej správy, vyššie územné celky a nimi zriadené príspevkové a rozpočtové organizácie, obce a nimi zriadené príspevkové a rozpočtové organizácie a štátne archívy (ďalej len „správny orgán“). 	O	N	Pripomienka nad rámec zákona. 
Neuvažuje sa so zaradením príspevkových a rozpočtových organizácií obcí a VÚC medzi správne orgány.	
	Doplniť do § 17 nový odsek 4, ktorý bude znieť:  Poplatky vyberané príspevkovými alebo rozpočtovými organizáciami zriadenými VÚC sú ich príjmom.	O	N	Pripomienka nad rámec zákona. 
Dosiahnuté výnosy zo správnych poplatkov nie je odôvodnené ďalej prerozdeľovať.	
	Položka 2 Sadzobníka -  definovanie Oslobodenia (čl. I, bod 7. návrhu zákona) – navrhuje uviesť, že oslobodené sú nielen štátne divadlá, ale aj divadlá zriaďovateľskej pôsobností VÚC resp. aj obcí. 	O	N	Oslobodenie sa vzťahuje na celospoločensky významné subjekty, ktoré su spravidla financované zo ŠR.	
	Položka 4  písm. a):
navrhuje zmeniť prvú vetu  a zvýšiť poplatok   tak, že bude znieť:
„Žiadosť o vydanie potvrdenia, výpisu, odpisu a kópie z dokumentov, ak ide oa) školské vysvedčenia, doklady o školskej dochádzke, ukončenom vzdelaní, vyučení, zamestnaní.....  10 eur	O	N	Pripomienka nad rámec zákona. 
Podľa uvedenej položky poplatky vyberajú štátne archívy, ktoré úpravu tejto položky nenavrhovali.	
	Položka 10 Sadzobníka – definovanie Oslobodenia (čl. I., bod 12. Návrhu zákona),  navrhuje, aby od katastrálnych poplatkov (za LV, kópie z katastrálnych máp)  boli oslobodené VÚC nielen, keď usporadúvajú vlastníctvo  k cestám a školám, ale aj ku kultúrnym, sociálnym a zdravotníckym zariadeniam, ktoré prešli do ich pôsobnosti podľa osobitných predpisov.	O	N	Navrhované doplnenie oslobodenie negatívne ovplyvní výnosy ŠR a VÚC nepredložila návrh na kompenzáciu tohto výpadku.	
TIPOS	V Čl. III návrhu zákona, v bode 1  navrhuje spresnenie znenia textu navrhovaného v § 21 ods. 14  takto:
V § 21 odsek 14 znie:
„(14) Ak sa zmení tento zákon alebo iné všeobecné záväzné právne predpisy týkajúce sa pravidiel a spôsobu prevádzkovania hazardných hier a uvedené zmeny priamo ovplyvnia skutočnosti, ktoré ministerstvo uvádza v rozhodnutí o udelení individuálnej licencie, môže ministerstvo prevádzkovateľovi zmeniť individuálnu licenciu z vlastného podnetu za účelom jej zosúladenia s legislatívnymi zmenami.“.	O	N	Navrhované znenie by znemožnilo zmenu rozhodnutia zo strany správneho orgánu v niektorých prípadoch, ktoré sa netýkajú priamo pravidiel a spôsobu prevádzkovania hazardných hier, ale sú uvádzané v rozhodnutí, ako napr. čísla  účtov daňových úradov, na ktoré sa uhrádzajú odvody a ktoré sa zmenili v súvislosti so zmenou štruktúry daňových orgánov. V tomto prípade musí správny orgán pristúpiť k zmene rozhodnutia o udelení individuálnej licencie z vlastného podnetu a z toho dôvodu navrhujeme ponechať pôvodné znenie. 	
	V Čl. III návrhu zákona, v bode 3  navrhuje vypustiť zo znenia textu navrhovaného v § 58 h  slovo „preddavku“, čím by celý bod znel:
Za § 58g sa vkladá § 58h, ktorý vrátane nadpisu znie:
„§ 58h
Prechodné ustanovenie k úpravám účinným od 1. októbra 2012

Ustanovenie § 37 ods. 1 písm. c) v znení účinnom od 1. októbra 2012 sa prvýkrát použije na úhradu odvodov za mesiac október 2012.“.	O	A	Upravený text zákona.